kardosdrur/scandi-wiki huggingface dataset:
Chile ved sommer-OL 2012

Chile deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Flatholmen fyr

Flatholmen fyr er et fyr som ligger på en flad holm ved Jæren i Sola kommune i Rogaland fylke i Norge.

Fyret ble sat i drift 1. september 1862 og består i dag af en enkelt fyrlygte i stål, fyrvogterbolig, udhus og maskinhus, samt et naust. Oprindelig stod fyret som en del af fyrvogterboligen. Under om- udbygning i 1931-32 blev der installeret et "tyfoon"-tågehorn, det første af sin art i Norge. Derfor måtte man opføre en bygning til dette, det som i dag er maskinhuset. Der blev og behov for en fyrassistent til at passe på tågehornet. Han boede i nutidens udhus sammen med sin familie.
Fyret ligger ud for Tananger, og til trods for kort vej fra kysten er øen kun tilgængelig når vejret tillader det.

Fyret blev affolket og automatiseret i 1984 og har siden den gang stået tomt. Siden 2003 har historieforeningen Tanangers Minne disponeret over Flatholmen efter aftale med Kystverket. Hver sommer bor en værtsfamilie på øen, som da er tilgængelig for besøgende. Hvert forår monteres en flydebro for at lette adgangen. Den bliver stående frem til efteråret.

Se også 
 Norske fyr

Eksterne kilder og henvisninger 

 Flatholmen fyr  på Norsk Fyrhistorisk Forenings websted

Fyr i Rogaland
Sola
Arrow (tv-serie)

Arrow er en amerikansk action-adventure tv-serie er udviklet af Greg Berlanti, Marc Guggenheim, og Andrew Kreisberg. Den er baseret på den fiktive superhelt Green Arrow, en hætteklædt kriminalitet fighter, der optræder i tegneserier udgivet af DC Comics. Den havde premiere i Nordamerika på The CW den 10. oktober 2012, , med international udsendelse i slutningen af 2012. Serien følger milliardær playboy Oliver Queen, portrætteret af Stephen Amell, som efter at været strandet i fem år på en fjendtlig ø, vender hjem for at bekæmpe kriminalitet og korruption som en hemmelig selvtægts mand, hvis foretrukne våben er en bue og pile.

Den 22. oktober 2012 blev Arrow købt af The CW for en fuld sæson. Den 11. februar 2013 blev Arrow fornyet for en anden sæson af The CW.

I Danmark sendes Arrow på Kanal 5.

Arrow, Sæson 3 sluttede i USA 13 Maj 2015, men er blevet "Renewed" så Sæson 4 (23 Episoder) og vil starte sidst på efteråret (igen i USA, hvornår de bliver sendt i Danmark vides ikke)

Medvirkende 

 Stephen Amell portrætterer Oliver Queen en milliardær-playboy og hætteklædte selvtægtsmand, der er baseret på DC Comics green arrow. Efter at have overlevet et skibsforlis og fem år på en isoleret ø, vender Oliver til sin hjemby med en mission: at rette de fejl hans far har lavet og redde byen fra den kriminalitet, der er vokset i hans fravær.

 Katie Cassidy portrætterer Laurel Lance en karakter løst baseret på DC Comics' karakter Black Canary. Laurel er en non-profit advokat, der kæmper i retten for de mindre heldige. Hun er også Olivers tidligere kæreste.

 Colin Donnell portrætterer Tommy Merlyn, Olivers bedste ven, som med tiden erfarer Oliver hemmelige liv som en selvtægts mand. Tommy dater også Laurel i en periode.

 David Ramsey portrætterer John Diggle, Olivers partner og bodyguard. Diggle er ex-militær, og arbejder på at få Oliver til at bruge sine evner til at hjælpe andre i byen, og ikke bare jage de velhavende, korrupte forretningsmænd der arbejdede med Olivers far.

 Willa Holland portrætterer Thea d Queen, Oliver lillesøster. Thea udvikler et narkotikamisbrug tidligt i sæsonen 1, men bliver clean efter anklager og anlagt sag mod hende for kørsel under påvirkning.

 Susanna Thompson portrætterer Moira Queen, Olivers mor. Moira bliver afsløret for også være en del af den hemmelige organisation hendes afdøde mand blev involveret med, som har planer om at nedbryde byen som et middel til at genopbygge det i billedet af organisationens leder.

 Paul Blackthorne portrætterer Detective Quentin Lance, Laurels far og Starling Citys kriminalbetjent. I DC Comics hed Laurels far Larry Lance, men hans navn og tegnserieattributter er blevet ændret i serien. Detective Lance beskylder Oliver for døden af hans datter, Sara, som var med ham på hans familie yacht når den sank. Lance er også ude efter at fange selvtægts mand, hvem han ser som en trussel mod byen på grund af selvtægts mand vilje til at bryde loven og dræbe i jagten på at stoppe kriminalitet.

Afsnit

Noter

Eksterne henvisninger 
 Officielle hjemmeside
 

Amerikanske tv-serier fra 2010'erne
Amerikanske tv-serier fra 2020'erne
Tv-programmer fra The CW
Anastasija Petryk

Anastasija Ihorivna "Nastya" Petryk (; født 4. maj 2002) er en ukrainsk børnesanger.

Liv og arbejde 
I 2009, i en alder af 7, optrådte Anastasija Petryk i anden sæson af Ukraine's Got Talentsammen med hendes storesøster Viktoria "Vika" Petryk, som repræsenterede Ukraine i Junior Eurovision Song Contest 2008, og endte på en 2. plads. Selvom Anastasija kun støttede sin søster backstage, inviterede dommerne hende til at synge en sang sammen med Victoria. Efter at have sunger I Love Rock 'N' Roll, blev de begge inviteret til at deltage i showet sammen, hvorefter de nåede semifinalen. Samme år vandt hun førstepræmien i "Moloda Halychyna" og andenpræmien i "Black Sea Games 2009".

I 2010, under den internationale musikkonkurrence "New Wave Junior 2010" i Artek, Ukraine, vandt Anastasija førstepladsen i den yngre aldersgruppe (8 til 12 åt). Viktoria fik førstepræmien i den ældre aldersgruppe.

I 2012, vandt Petryk Junior Eurovision Song Contest 2012 med sangen "Nebo". Hun satte en rekord for den største vindermargin i Junior Eurovision da hun fik 35 flere point end 2.-pladsen. Derudover er hun også den musiker der har modtaget den største procentdel af stemmerne.

Diskografi

Singler 

 Nebo (2012)

Se også 
 Ukraine i Junior Eurovision Song Contest
 Junior Eurovision Song Contest 2012

Kilder

Eksterne henvisninger 
 Officiel hjemmeside  

Popsangere
Sangere fra Ukraine
Junior Eurovision Song Contest-deltagere
Turisme i Vietnam

Vietnam er i stigende grad blevet et turistmål, og havde i 2012 6.84 millioner besøgende turister. De besøgende er ofte tyskere, franskmænd, amerikanere, australiere og folk fra New Zealand, men der er også et stigende antal israelere, koreanere og japanere. 

I 2007 havde Apollo Rejser og Ving/Spies den første charterflyvning nogensinde fra Skandinavien til Vietnam. Det skete da Novair flyet (Apollos flyselskab) lettede fra Luleå lufthavn i det nordlige Sverige og fløj non-stop til Ho Chi Minh City med 356 passagere om bord. En historisk dag for skandinavisk charterindustri og for vietnamesisk turisme. Efter jomfrurejsen flyver dette fly dog fra Stockholm.
I hovedstaden Hanoi er der flere museer og attraktioner, i resten af det nordlige Vietnam er der først og fremmest den smukke natur i Ha Long-bugten (et af Vietnams fem verdens kulturarvs steder). Det højeste bjerg i Vietnam hedder Fan Si Pan. Phong Nha-Ke Bang, en nationalpark, ligger 500 km syd for Hanoi. Parken har over 300 huler og grotter med samlet længde på 126 kilometer, mange huler har underjordiske floder. I april 2009, opdagede britiske opdagelsesrejsende en ny hule her. De erklærede, at det var "den største grotte i verden". 
I det centrale Vietnam, er den gamle kejserby Hué. Fra Hoi An, kan man besøge Mỹ Sơn, der har været Vietnams bedst bevarede tempelkompleks. Yderligere mod syd, er byen Nha Trang som er berømt for sine fine strande.

Noter 

Vietnam
Turisme
Andris Kolbergs

Andris Kolbergs (født 21. december 1938 i Jūrmala, død 5. november 2021) er en lettisk forfatter, især af kriminalromaner.

Kolbergs har udgivet bøger siden 1965, og i 1970'erne blev han én af de mest populære lettiske forfattere af kriminalromaner. Hans værker blev udgivet i andre sovjetiske unionsrepublikker samt adskillige europæiske lande. I slutningen af 1980'erne blev Kolbergs den første formand af den genoplivede Rigas lettiske forening, og chefredaktør for det genoplivede tidsskrift "Atpūta". Kolbergs har også skrevet adskillige turistførerer om Riga.

Følgende spille- og tv-film er indspillet efter Kolbergs manuskripter og kriminalromaner: "Liekam būt" (Uønsket) fra 1976, "Atspulgs ūdenī" (Afspejling i vandet) sammen med Jānis Lapsis fra 1977, "Dāvanas pa telefonu" (Gaver via telefonen) fra 1977, "Rallijs" (Rally) fra 1978, "Trīs dienas pārdomām" (Tre dages omtanke) fra 1980, "Dubultnieks" (Dobbeltgænger) fra 1986, "Fotogrāfija ar sievieti un mežakuili" (Fotografi af kvinde og vildsvinsorne) fra 1987, "Par mīlestību pašreiz nerunāsim" (I øjeblikket taler vi ikke om kærlighed) fra 1988, "Depresija" (Depression) fra 1991 og "Rīgas sargi" fra 2007.

I 2011 modtog Kolbergs den lettiske litteraturens årlige pris for sin livslange indsats for lettiske litteratur.

Kildehenvisninger

Eksterne henvisninger 
 Profil hos literature.lv 

Personer fra Jūrmala
Forfattere fra Letland
Den Korte Avis

Den Korte Avis er en dansk blog, der startede i januar 2012. Bag bloggen står et interessentskab ejet af ægteparret Ralf Pittelkow (ansvarshavende redaktør) og Karen Jespersen (redaktør).

Den Korte Avis opdateres alle hverdage og bringer nyheder, analyser og kommentarer om politik, indvandring, kriminalitet, økonomi, arbejdsmarked og uddannelse. Derudover bringer den en del underholdningspræget stof, og har succes med virale nyheder. Nyhederne i Den Korte Avis er ofte kommenterende ud fra et nationalistisk synspunkt og med et fokus på indvandrerkritiske holdninger.

Bloggen modtog frem til 2017 mediestøtte, men er ikke tilmeldt den frivillige ordning Pressenævnet og dermed ikke forpligtet til at overholde De Presseetiske Regler.

Blandt bidragyderne er Henning Bergenholtz. og Poul Erik Andersen.

Kontroverser 
Bloggen har flere gange været anklaget for bevidst at forvrænge kilder, sådan at nyhedshistorier fremstiller særligt indvandrere i negativt lys, og bloggen er i Jyllandsposten blevet omtalt som værende racistisk. Den Korte Avis har flere gange slettet artikler efter at flere vidner til deres artikler er stået frem med deres side af sagen som bliver fordrejet.

Om Den Korte Avis har Dansk Journalistforbund blandt andet udtalt "Den Korte Avis er ingen avis, fordi den ikke bedriver journalistik."Tidligere havde chefredaktør på Den Korte Avis, Ralf Pittelkow, udtalt om Dansk Journalistforbunds magasin, Journalisten, at "[det] er ikke noget helt almindeligt fagblad. Det er i høj grad et politisk kampskrift, der ligger meget langt ude til venstre".

I december 2016 blev Den Korte Avis ramt af annonceboycot fra mindst 29 annoncører.

Ifølge to rapporter udarbejdet i 2020 af NATO Strategic Communications Centre of Excellence i Riga, har Den Korte Avis fungeret som proxy for russisk misinformation.

Mediestøtte 
Den Korte Avis fik mediestøtte i 2014, 2015 og 2016. Den Korte Avis får ikke mediestøtte i 2017, da de ikke kan overholde kravet om antallet af ansatte.

Referencer

Noter

Kilder

Eksterne henvisning 
 Den Korte Avis 
 Den Korte Avis undergraver dansk Journalistik  Kommunikationsforum

Medievirksomheder i Danmark
Blogs fra Danmark
Etableret i 2011
Marokko ved sommer-OL 2012

Marokko  deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Medaljevinderne 

Lande ved sommer-OL 2012
2012
Pontus Kjerrman

Bengt Pontus Kjerrman (født 10. marts 1954 i Göteborg) er en dansk-svensk billedhugger, maler og lektor ved Det Kongelige Danske Kunstakademi.

Han flyttede til København i 1979 og begyndte på Kunstakademiet i København samme år.
Han var i stukkatørlære fra 1981 til 1984, hvorefter han i 1986 ansattes som lektor i gipsstøbning på Kunstakademiets Billedkunstskoler.

Pontus Kjerrman har som billedhugger udført en række udsmykninger, bl.a. vandkunst til Køge stationsplads og drikkevandsfontæner på Køge gågade, vandkunst på Vejle gågade og skulpturinstallation over for Frederiksbergcentret. 

Han er en del af ledergruppen for Kunstnersammenslutningen Corner, der årligt udstiller på Sophienholm.

Eksterne henvisninger 
 

Billedhuggere fra Sverige
Ansatte ved Det Kongelige Danske Kunstakademi
Personer fra Göteborg
Personer i Kraks Blå Bog
Svenskere i 1900-tallet
Modtagere af Ole Haslunds Kunstnerfonds legat
Talje (anatomi)

Talje, fra fransk taille. Hos mennesket, det horisontale stykket over hoften, rundt om kroppen ved navlen. 

Tajlen Liv, livet kan også betegne tilsvarende stykke på en beklædningsgenstand, såsom en kjole. Livvidden er tøjets omkreds i taljen. 

Ifølge WHO anbefales det at taljemålet for en kvinde ikke er over 80 cm og for en mand ikke over 94 cm 

Et korset kan benyttes til at få en persons talje til at se mindre ud, så det i støre grad lever op til et udbredt skønhedsideal om en smal tajle. Også kaldet hvepsetalje eller timeglasform.

Se også 
Talje-hofte ratio

Referencer 

Anatomi
Dag Esrum-Hellerup

Dag Henrik Esrum-Hellerup (født 19. juli 1803 i Aarhus, død 8. september 1891 i Græsted) var en opdigtet dansk fløjtenist, komponist og dirigent.

Esrum-Hellerup blev første gang nævnt af Robert Layton i det ansete musikleksikon New Grove's Dictionary fra 1980, hvor han nævnes som elev af Kuhlau og som komponist til operaen Alys og Elvertøj. Han skulle desuden have planlagt en opførelse af Richard Wagners Parsifal i Esbjerg og Göteborg. Hans død sagdes at være under en friluftopførelse af Wagners opera, Den flyvende Hollænder på Esrum Sø.

Det falske opslag i leksikonet blev opdaget, og artiklen om Esrum-Hellerup blev fjernet i senere oplag af New Grove.

Den danske organist Henrik Palsmar grundlagde i 1983 et amatørkor opkaldt efter Esrum-Hellerup.

Se også 
 Æblerød

Eksterne henvisninger 

 Dag Henrik Esrum-Hellerup | Gyldendal - Den Store Danske

Fiktive personer fra Danmark
Guangzhou F.C.

Guangzhou Evergrande Taobao F.C. (ofte blot kaldet Guangzhou Evergrande) er en kinesisk fodboldklub, der spiller i Chinese Super League og har hjemsted på Tianhe Stadium i Guangzhou i provinsen Guangdong i Kina. 

Klubbens træner er pr. december 2019 den tidligere italienske landsholdsspiller Fabio Cannavaro. 

Den danske spiller Riffi Haddaoui spillede for klubben i 1997 og opnåede at blive topscorer i den kinesiske pokalturnering.

Fodboldklubber i Kina
Leif Ludwig Albertsen

Leif Ludwig Albertsen (født 28. januar 1936 i Odense, død 30. juli 2016) blev i 1972 professor i tysk litteratur ved Aarhus Universitet.

Albertsen udgav flere bøger om tysk litteratur, blandt andet Brahms og Magelone: en sangcyklus-tekst og dens baggrund (2008) og Goethe som sangskriver (2010).
Han har dog også udgivet bøger om andre litterære emne, f.eks. Litterær oversættelse, vanskeligheder ved gengivelse af fremmede sprogs prosa (1972) og Lyrik der synges (1978).

I 1971 modtog han Jens Baggesen-prisen for bogen Odins mjød: en studie i Baggesens mytiske poesi (1969).

Referencer

Eksterne henvisninger 
 Dødsfald: Leif Ludwig Albertsen stiften.dk

Faglitterære forfattere fra Danmark
Ansatte ved Aarhus Universitet
Personer i Kraks Blå Bog (afdøde)
Frida Sundemo

Frida Anna Carina Sundemo (født 1986 i Gøteborg) er en svensk sangerinde, som blev P3s Uundgåelige med hendes sang Indigo. Frida var i gang med at studere til læge, men har lagt studiet til side på ubestemt tid, for at kunne fokusere på musikken. Hendes sang "Towers", som er indspillet i hendes hjemmestudie i Gøteborg i 2012, blev den mest spillede i Japan samme sommer.

Diskografi

Album 
 Dear, Let It Out (2010)

Singler 
 Indigo (2012)
 Snow (2013)
 Home (2013)
 Towers (2012)
 Neon (2014)
 Drawn to You (2014)
 For You, Love (2013)
 A Million Years (2013)
 Keep An Eye On Me (2015)

Fodnoter 

Musikere fra Sverige
Musikerbillede savnes
VM i snooker 2013

Verdensmesterskaberne i snooker 2013 med det officielle navn Betfair World Snooker Championship, blev afviklet i perioden 20. april-6. maj 2013 i Crucible Theatre i Sheffield, England. De 16 bedst rangerede spillere er automatisk kvalificerede til VM. De sidste 16 deltagere findes ved en kvalifikationsturnering der afholdes umiddelbart inden VM.

Præmiesum 
Turneringen omfattede præmier som følger:

Vinder: £250.000
Tabende finalist: £125.000
Semifinalist: £52.000
Kvartfinalist: £24.050
De sidste 16: £16.000
De sidste 32: £12.000
De sidste 48: £8.200
De sidste 64: £4.600

Højeste break i kval-turneringen: £1.000
Højeste break i hovedturneringen: £10.000

Total præmiesum: £1.111.000

Resultater

Kvalifikation
Turnerings 1–3 kvalifikationsrunde blev spillet 6. - 11. april 2013 på English Institute of Sport i Sheffield. Kvalifikationsturneringens finalerunde blev spillet mellem 13. - 14. April 2013 det samme sted .

Liste over 100-breaks 
Dette er listen over 100-breaks ved kvalifikations- og hovedturnering

Kvalifikationsturneringen
Der er var 63 100-breaks ved kvalifikationsturneringen:

 142, 133, 113, 104 Sam Baird
 140, 122, 117, 100 Yu Delu
 139 Ryan Day
 138, 117, 100 Ben Woollaston
 138, 103 Matthew Selt
 137 Robin Hull
 136, 120, 104 Michael White
 131, 128, 114, 100 Jack Lisowski
 131, 102 Patrick Wallace
 131 Dominic Dale
 130 Jimmy White
 129 Thepchaiya Un-Nooh
 128 Joe Perry
 128 Ken Doherty
 124 Michael Wasley
 123, 121 Mike Dunn
 122 Anthony Hamilton
 117, 113, 101, 100 Kurt Maflin
 115, 103 Mark Davis

 115 Justin Astley
 114, 105, 102 Liam Highfield
 114, 101 Tony Drago
 112, 100 Joel Walker
 110, 109 Mark King
 108 Marco Fu
 106 Thanawat Thirapongpaiboon
 105, 100 Joe Swail
 105 Craig Steadman
 103 Daniel Wells
 103 Barry Pinches
 103 Liang Wenbo
 103 Alfie Burden
 102 Paul Wykes
 102 Alan McManus
 102 David Gilbert
 100 Pankaj Advani
 100 Cao Yupeng

Hovedturneringen
Der er var 56 100-breaks i hovedturneringen:
 143 Neil Robertson
 142, 127, 118, 117, 112, 109, 104 Judd Trump
 140, 119, 113, 106, 105, 104 Ricky Walden
 133, 133, 125, 124, 113, 111, 106, 106, 105, 104, 103, 102, 100 Ronnie O'Sullivan
 133, 127, 114, 104, 100 Barry Hawkins
 131, 129, 114, 107, 104, 103 Ding Junhui
 128, 128, 112, 112, 106 Shaun Murphy
 117 Marco Fu
 111, 106 Stuart Bingham
 106, 104 Robert Milkins
 106 Ali Carter
 103 Mark Selby
 102, 101, 100 Michael White
 100 Jack Lisowski
 100 Graeme Dott

Kilder

Eksterne henvisninger 
 Officiel hjemmeside

2013
Sport i 2013
Spontan emission

Spontan emission er en fysisk proces hvor et atom, en atomkerne, et molekyle eller en anden lyskilde spontant udsender en foton idet det samtidig overgår fra en exciteret tilstand til en anden stationær tilstand med lavere energiindhold. Den nye tilstand kan være en anden exciteret tilstand eller grundtilstanden.

Hvis lyskilden (for eksempel et atom eller en atomkerne) er i en exciteret tilstand med energien  og henfalder til en ny tilstand med energien , vil forskellen i energi svare til fotonens energiindhold:

hvor  er Plancks konstant og  er frekvensen.

Den spontane emission sker uden nogen ydre årsag, og fotonens fase og retning er tilfældig. Dette er i modsætning til stimuleret emission, som anvendes i lasere, hvor atomet interagerer med et elektromagnetisk felt og afgiver energi til feltet.

Sandsynligheden for at en exciteret lyskilde henfalder inden for et bestemt tidsrum er konstant, og antallet af dem vil formindskes eksponentielt over tid med en bestemt halveringstid, ligesom ved radioaktivt henfald (gammastråling skyldes netop ofte spontan emission fra en atomkerne).

Den modsatte proces hvor et foton indfanges og får et atom til at overgå til mere exciteret tilstand, kaldes absorption.

Et atoms mulige energitilstande bestemmer mulighederne for hvilket energiindhold de udsendte fotoner kan have, og derved de mulige fotonfrekvenser. Dette er grunden til at hvert grundstof har sine egne spektrallinjer, som kan bruges til at identificere stoffet.

Astronomi 
Emissionståger er stjernetåger der absorberer ultraviolet lys fra nærliggende, unge stjerner. De exciterede atomer i stjernetågen genudsender energien i bl.a. synligt lys og afslører grundstofsammensætningen.

Skyer med neutralt brint emitterer 21 cm-stråling, pga. elektronernes spontane ændring af spin. Radioteleskoper kan derved kortlægge brintskyerne.   

Elektromagnetisk stråling
Kvantemekanik
Atomfysik
Indigo (sang)

"Indigo" er en sang, som er skrevet og sunget af den svenske sangerinde Frida Sundemo med Joel Humlén som kor. Sangen blev indspillet i Sverige 2012, og udgivet i 2013. Sangen blev i uge 16, 2013 P3s Uundgåelige.

Fodnoter 

Singler fra 2013
Bischwiller

Bischwiller (tysk: Bischweiler) er en by og kommune i det nordøstlige Frankrig.

Beliggenhed 
Byen ligger 7,8 km sydøst for Haguenau, 8 km nordvest for den tyske grænse og Rhinen samt 22 km nord-nordøst for Strasbourg.

Administrative forhold 
Byen ligger i kantonen af samme navn i arrondissementet Haguenau i departementet Bas-Rhin i regionen Alsace. I 2010 havde byen havde lidt over 12.000 indbyggere.

Personer fra Bischwiller  
 Lucien Muller (født 1934), spillede 16 kampe på Frankrigs fodboldlandshold, også fodboldtræner.

Eksterne henvisninger 

Byer i Bas-Rhin
Geitungen fyr

Geitungen fyr er et fyr som ligger på en lille ø syd for Skudeneshavn på Karmøy i Rogaland fylke i Norge, på nordsiden av Skudenesfjorden.

Fyret ble tegnet af ingeniør Jørgen M. Meinich i fyrvæsenet og bygget i beton. Det originale 2. ordens linseapparat er stadig i drift og dele af tågehornet, en diafon, samt radiofyret er bevaret. På fyrstationen findes en fyrassistenbolig, landingsplads og naust. Af den gamle fyrmesterbolig står kun fundamenterne tilbage.

Geitungen fyr er et særpræget fyr fra senere tid og et vigtigt eksempel på betonarkitektur. Fyrbygningen er stort set bevaret som den blev bygget og har stor fyrhistorisk værdi. Fyret er derfor fredet etter lov om kulturminner.

Se også 
 Fyr i Norge

Eksterne kilder og henvisninger 

 
 Geitungen fyr på Norsk Fyrhistorisk Forenings websted

Fyr i Rogaland
Karmøy
Stephen Amell

Stephen Amell (født 8. maj 1981) er en canadisk skuespiller.

Amell er kendt for sin rolle som selvtægtsmanden Oliver Queen / Arrow på CW Network i tv-serie Arrow.

Eksterne henvisninger 

 

Skuespillere fra Canada
Personer fra Toronto
Høgevarde fyr

Høgevarde fyr er et fyr som ligger ved Avaldsnes ved Karmsundet på østsiden af Karmøy.

Fyrbygningen har et højt, rundt fyrtårn i gavlen og ble bygget i tegl i 1858. I 1859 ble bygningen bordkledd. Det første fyr på stedet blev oprettet i 1700 og med den høje alder, samt at der ikke findes lignende fyrbygninger i Norge, er stationen fredet efter lov om kulturminner. Fyret ligger i sammenhæng med en tidligere toldbod.

Fyret blev nedlagt i 1902 og er erstattet af et lygtehus i nærheden.

Se også 
 Fyr i Norge

Eksterne kilder og henvisninger 

 
 Høgevarde fyr på Norsk Fyrhistorisk Forenings websted

Fyr i Rogaland
Karmøy
Karl 1. af Zweibrücken-Birkenfeld

Karl 1. af Pfalz-Zweibrücken-Birkenfeld (født 4. september 1560 i Neuburg, død 16. december 1600 i Birkenfeld), var titulær pfalzgreve ved Rhinen og titulær hertug i Bayern. Han blev pfalzgreve og regerede hertug af Pfalz-Zweibrücken-Birkenfeld i 1569.

Deling af Pfalz-Zweibrücken 
Karl 1. var den yngste søn af pfalzgreve og hertug Wolfgang af Pfalz-Zweibrücken og Anna af Hessen (datter af landgreve Philip 1. af Hessen). Hans forældre fik fem sønner og otte døtre. Efter faderens død i 1569 blev Pfalz-Zweibrücken delt mellem de fem sønner. 

Ved faderens pludselige død under den tredje Huguenot-krig (1568-1570) sikrede de fire ældre brødre sig det meste af hertugømmet. Den 21-årige Philipp Ludwig fik Pfalz-Neuburg. Den 19-årige Johan 1. fik hovedbyen Pfalz-Zweibrücken. Den 13-årige Otto Henrik (der boede fem år ved det danske hof og var ven med Frederik 2.) fik Pfalz-Sulzbach i Oberpfalz, mens den 12-årige Frederik fik Vohenstrauß og Parkstein (også i Oberpfalz). 

Som den yngste søn fik den 8-årige Karl 1. tildelt et ubetydeligt område ved Birkenfeld.

Stamfader til Bayerns konger 
I 1799 døde den sidste mandlige efterkommer af Karl 1.s ældre brødre. 

Samme år blev Maximilian 1. Joseph af Bayern, der var en efterkommer af Karl 1., kurfyrste af Pfalz og Bayern. I 1806 blev Maximilian 1. Joseph konge af Bayern. Hans efterkommere regerede i Bayern til 1918.

Wittelsbachske pfalzgrever ved Rhinen
Personer fra Rheinland-Pfalz